১০ম জি সিনে পুরস্কার
১০তম জি সিনে পুরস্কার ২০০৬ সালে মুক্তিপ্রাপ্ত সেরা ভারতীয় হিন্দি ভাষার চলচ্চিত্রসমূহকে স্বীকৃতি প্রদান করে। অনুষ্ঠানটি ২০০৭ সালের ১লা এপ্রিল মালয়েশিয়ার জেন্টিং হাইল্যান্ডসে অনুষ্ঠিত হয়। কাভি আলবিদা না কেহনা সর্বাধিক ২৫টি মনোনয়ন লাভ করে। এরপর রং দে বাসন্তী ২২টি, ওমকারা ১৬টি ও কৃষ ১৪টি মনোনয়ন লাভ করে। রং দে বাসন্তী শ্রেষ্ঠ চলচ্চিত্র-সহ সর্বাধিক ৭টি পুরস্কার অর্জন করে। এরপর লাগে রাহো মুন্না ভাই ৬টি এবং ওমকারা, কৃষ ও কাভি আলবিদা না কেহনা ৫টি করে পুরস্কার অর্জন করে।